অসমাপ্ত প্রেমের গল্প, ফের একসঙ্গে পর্দায় অঞ্জন দত্ত -মমতা শঙ্কর

কলকাতা: বহু বছর পর আবার একসঙ্গে স্ক্রিন শেয়ার করলেন অঞ্জন দত্ত (Anjan Dutt) এবং মমতা শঙ্কর (Mamata Shankar)। ১৯৮২ সালে ‘খারিজ’ ছবিতে প্রথমবার একসঙ্গে অভিনয়। ১৫টিরও বেশি ছবিতে একসঙ্গে কাজ করার পর ফের একবার একসঙ্গে এক অসমাপ্ত প্রেমের গল্প নিয়ে পর্দায় হাজির হলেন অঞ্জন দত্ত এবং মমতা শঙ্কর। এক তরুণ দম্পতি যাদের এক সঙ্গে পথ চলার কথা ছিল কিন্তু ভাগ্যের ফেরে পথ আলাদা হয়ে যায় তাদের। বহু বছর পর যখন সেই পুরনো প্রেমিকাকে পাহাড়ের কোলে খুঁজতে যায় পুরনো প্রেমিক, তখন সে অন্য পুরুষের বিধবা নারী। এরপরের গল্প নিয়েই এগোবে সপ্তাশ্ব বসুর নতুন ছবি ‘দেরি হয়ে গেছে’।

বহু বছর পর আবার সামনে একসঙ্গে এসে দাঁড়ালেন তাঁরা। আর নাম দুটো যখন মমতা শঙ্কর এবং অঞ্জন দত্ত, তখন ম্যাজিক না হয়ে কি পারে! ২১ নভেম্বর বড় পর্দায় মুক্তি পেল ‘দেরি হয়ে গেছে’, যেখানে এক অসমাপ্ত প্রেমের কাহিনি পরিণতি পাবে। এক তরুণ দম্পতি যাদের এক সঙ্গে পথ চলার কথা ছিল কিন্তু ভাগ্যের ফেরে পথ আলাদা হয়ে যায় তাদের। বহু বছর পর যখন সেই পুরনো প্রেমিকাকে পাহাড়ের কোলে খুঁজতে যায় পুরনো প্রেমিক, তখন সে অন্য পুরুষের বিধবা নারী। যদিও নিজের নাম গোপন করেই বান্ধবী সামনে এসে দাঁড়ায় ঋষি। যে ভুল একসময় করেছিল ঋষি, সেই ভুলের ক্ষমা কি করতে পারবে সংঘমিত্রা? সমাজের চোখ রাঙানি উপেক্ষা করে কি ভালবাসার মানুষের কাছে ছুটে যাবে সে? নাকি আবার অসমাপ্ত থেকে যাবে প্রেমের সেই গল্প? এই সব প্রশ্নের উত্তর মিলবে সপ্তাশ্ব বসুর সদ্য মুক্তি পাওয়া ছবিতে।

আরও পড়ুন: বড়দিনে ‘মিতিন’ রহস্য! ট্রেলারে কীসের ইঙ্গিত মিলল দেখুন

অন্য খবর দেখুন